钦定古今图书集成/方舆汇编/职方典/第1280卷 > 永州府古迹考 府志
## 钦定古今图书集成/方舆汇编/职方典/第1280卷 > 永州府古迹考 府志

本府。〈零陵县附郭。〉

泉陵城　，在县北二里。晋应县地。惠帝分灌阳县置泉陵县，隋省入零陵。

吕蒙城　，在县北二里。吕蒙攻潇湘，零陵太守郝普坚守不下，蒙因筑城。

秦驰道　在县东八十里。《史记》：“秦始皇命天下修道以备游幸” ，即此。阔五丈馀，类今之河道。息壤　，在城内龙兴寺东北陬，有地隆然而起，状若鸱吻，色若青石，出地广四步，高一尺五寸。初建寺时，欲夷之，持锸者辄死，柳宗元有记。太平穴　在县西百里，穴中平旷可游。

朱砂坑　在县境八十里。历代采砂。相传有人掘地得砂一块，大如石瓮，自是砂绝。

螭室　在县西。唐法曹史唐登浴于螭室之涯，螭牵以入。柳宗元作《愬螭文》投之江。

有庳墟　在县南。《宋类苑》云：“零陵、道州间，地名庳亭，穷嵒绝徼，非人迹可历，去两州县各二百里，舜封象于此，今失其地。” 柳宗元记薛伯高刺道州斥鼻亭神事，亦以“庳” 为鼻云。

怀素塔　在县东里许。唐僧怀素结庵于此，名“绿天庵” ，种蕉学书。旁有墨池笔冢，今遗迹犹存。回龙塔　在北关外。万历甲申年建，有《记》。镇永楼　在府东北城上，旧名鹞子岭，孤远偏僻，人迹罕至。嘉靖乙巳，知府彭时济建，明末兵毁。

皇清康熙甲辰年，彭世勋重建，有记。王元弼，“泉，陵名。”

《胜记》曰：登楼四望，城中形胜，俱在一览中，可与南楼、西楼并传也。

潇湘楼　在城西，潇、湘二水合流于前。

《望江楼　》在城北，俯瞰白𬞟。

“西楼　” 即正西门城楼。

南楼　在城东，下临东湖，上有“红蕖堂。”

谯楼　在府治前西。元至元御史柏颜九成书“芝城” 二字于前。明末兵毁。

皇清顺治甲午，守道崔起鹏重建。

钟楼　在府治东永宁寺前。旧在府后万石亭侧，继徙永宁寺后。明弘治十二年，知府王爵迁于府治东，后因兵废。万历辛亥，知府黄彬重建。形家谓“有碍府治” ，遂废。

皇清顺治甲午，知府李策鼎重建。

“䬸秀” 楼　在分守道署内，大参冯时可建。“花月楼　” 在西门正街，白玉蟾尝登此，今废。“聚英楼　” 在府学明伦堂前，今废。

稽古楼　在府学明伦堂前，今废。

宜春楼　在《北关》外，今废。

联奎阁　在北关外回龙塔左，今废。

太极阁　在“宗濂书院” 内，今废。

观音阁　在太平寺内。宋张魏公建，今重修。“九疑阁　” 在府后，今废。

新堂　在府治内。唐刺史韦宙建，今废。

红蕖堂　在东湖上。唐李衢建，今废。

清源堂　在府治内。宋知州胡寅建，今废。三省堂　在城内。宋张浚寓居时建，今废。光霁堂　在宗濂书院内，今废。

拙堂　在府治右，宋零陵丞曾典建。以濂溪先生倅是邦，尝作《拙赋》，故名。今址为卫地。

愚溪草堂　在县西一里。宣德初，陈浩建，何惟贤有记。今废。

法堂　在太平寺内。推官杨治建，今废。

读书堂　“在分司内” ，今废。

忠益堂　在分司仪门右。隆庆四年建，今废。协恭堂　在府治正厅后。

种爱堂　在县治内，有记。

忠恕堂　“在府治内” ，今废。

尊道堂　在府学后。天顺五年，副使沈庆建。三亭　在县治东。曹能始《名胜志》曰：“在东山之麓，唐令薛存义建，一曰读书林亭，二曰湘秀亭，三曰俯清亭。” 柳宗元有记。

西亭　在法华寺侧，即今高山寺，柳宗元有记。

“芙蓉亭　” 在龙兴寺内。

西亭　此西亭在朝阳岩，唐守独孤愐所建茅阁以居元次山者，柳宗元亦以西亭名之。宋令王淮镌“米元章秀岩” 二字于上。

“南亭　” 柳子厚有《南亭诗》。

愚亭　，在愚溪上。柳宗元《八愚》之一。

《漫郎亭　》在朝阳岩上。

“听泉亭　” 在朝阳岩右。

临湘亭　在北关外五里许，今废。王元弼《名胜记》曰：“湘水之上，亭如鹤立，孤峙天表。槛外苍山，如列屏幔，真奇观也。” 惜今已废。

“故人” 亭　在湘口驿，今废。

后乐亭　在县治内。邑令吴德彰建，今废。万石亭　在府治后，曹能始《名胜志》曰：“在子城北。唐元和中，刺史崔能筑，以石之多不可数，因名万石。” 今永州卫后是其处。柳宗元有记。吏隐亭　在县治内，邑令王元弼有记。

聚星亭　在北门外十里，今废。

环红亭　在府学讲堂后。宋郡守赵善谧建。玩鸥亭　在城北，宋汪藻建，今废。陈正谊曰：“玩鸥基址颇高，西近潇浦，山城半偃于下，而江水滃然抱之，鸥日游于江，则玩日注于鸥矣。玩鸥之说，有所托而言焉者也。夫鸥自相忘，谁能忘之者？忘在鸥，则进退炎凉视此矣。鸥自为乐，谁能乐之者？乐在鸥，则义理诗文视此矣。” 此玩之之意耶？宋有放鹤亭，子瞻美之，意亦类此。禽鸟虽微，固有与人相发者。

九岩亭　在府城内。旧《志》云：“岩出池中者凡九，跨池为桥，而刱亭池上，先贤题识甚多。” 亭之后，又有鉴亭，今废。

众乐亭　在城东。宋陶弼还家，太守苏衮邀至东湖，坐新亭而觞之，俾陶叙众乐之实。今废。思乐亭　在府学射圃，今废。

万桂亭　在府学讲堂后，今废。

双凤亭　在府学前，今废。宋郡守彭合见学前有异石如凤，作亭临之，因名。

丹崖翁宅　在县南五十里嵛峰下，其崖石色如丹。唐永泰中，泷水令唐节去官，家崖下，称“丹崖翁。” 元结剌道州，路出崖下，见节，甚重之，因为作宅刻铭。

濂溪故里坊　在北门内，为宋周濂溪先生建，旧名“道学里坊” ，今废。

群玉亭　在城西。曹能始《名胜志》云：“奇峰怪石，古木樛曲。宋嘉定间，侍郎董居谊迁谪来游，竖亭于上。” 尝云：“此山之中有火星岩石壁，所镵先贤题识，非穷日之力不能尽阅。”

临潇馆　在城西。曹能始《名胜志》云：“江山奇秀，渔村萧寺，上下映带。” 刺史韦宙易以碧湘之名。《记略》云：“观其竞船举棹，则有楚些声；听樵夫野老之韵，则有款乃声。” 宋柳拱辰《风土记》云：“些助语，即《楚辞》之‘些款乃’，即所以发韵。柳司马所谓‘款乃一声山水绿’者也。”

潇湘馆　在城北十里，即湘口驿。王元弼《名胜记》曰：“江水平栏，青山四起，真江口第一胜赏也。” 宋范纯仁题云：“江天一馆” ，即今日之湘口驿也。芙蓉馆　在府城东湖上。唐刺史李衢建，宋范纯仁尝游此。旁有思范堂，宋张栻书额。王元弼《名胜记》曰：“名芙蓉馆者，盖以馆在湖上，湖之四面皆山，故以芙蓉名。”

丹霞馆　“在府治西。” 前临湘水，今废。

广益堂　：在府仪门外之东。知府史朝富建，今废。

“眄柯亭　” 在府治戎厅署内。郡丞刘作霖建。《西轩　》在龙兴寺内。柳宗元建。

“我来轩　” 在府治戎厅署内。康熙间，郡丞武清刘作霖鼎建。

《困斋　》：宋高宗绍兴二十七年，胡澹庵上封事劾秦桧，除名编管。方畴坐澹庵同榜亦谪。后两公俱徙永州。胡题方所居之室曰“困斋” ，张钦夫记之，刘芮作铭。

祁阳县

谯楼　在县署之左，崇祯中建。缘邑多火灾，构楼祀元武。其上颜曰“水星阁” ；危鸱翔鳌，以压毕方。嗣是，不苦回禄，设钟鼓于中，遇邑有紧切机务，闻考伐之声，急趋其公。寻毁于兵燹。今捐俸重构，不侈前修，无废后观。逄逄鍧鍧，允为一城耳目，且无劳反风噀酒矣。

迎秀楼　在县署东儒学前，俯临大江。明隆庆时，知县李天箕构，寻毁。万历乙亥，邑进士邓球捐赀建。知县张照命典史张应文成之，有《记》。保障楼　为县治东北镇，以表南北通衢。《明嘉》

靖辛酉，知县邓汝相建，后圮邓球以建迎秀楼馀材重修，今废。

镇祁楼　在县治二里小东江。邑人邓球以大江东注至下关与馀谿水会，渟泓潆洄，作楼峙镇于邑之左，因名。今废。

环带楼　在迎恩门外。明进士邓球建。多有碑碣，今废。

子来亭　在驿前。明知县丁永仍建。

𢈪亭　在湘江南岸。唐大历间，荆南节度元公过此，见溪口有奇石，高数十丈，比拟瀛洲，爱而构亭石上，旌以名曰“吾亭。” 有铭并序。

《窊尊亭　》在峿台之巅。

镜亭　顺治十四年知县孙斌建于旧窊尊亭之址。以下有石镜嵌于山麓，因名。有诗并序。“笑岘亭　” 即次山右堂故址。宋熙宁间，邑令蔡琼作亭，美元结颜真卿，忠君爱国，情见乎文，非若杜预辈但为身后名。因名曰“笑岘。”

仰高亭　明嘉靖中，郡守延平黄绰建于浯溪书院内。旧《志》云：“在城内按察司后” ，非也。今废。合清亭　在潇湘祠右。二水合流，山川秀奇。昔建此亭，未考所自，今废。

诰敕亭　在保障楼。明知县李天箕为进士邓球、邓云台建亭作石室，中左右嵌碑三。

𤁻郎宅　，道州元次山，唐大历年家于此。傍山临水，在浯溪书院之左。又买舍三百六十椽，一岁之中，日收一椽，以助选胜。后五十年，公季子友让再为道州长史，维舟亭下，有“田地潜更主” 之句。罄撤资俸，托祁阳长史卢章归复。

吏部程德和宅　在县东北，环带楼侧。

太宰《陈楚石》宅　在县朝京门内。

大参申慰海宅　在县“四牌楼。”

峿台　，元次山《选胜》：浯溪之东北，石巅有磴道，高八十九尺，下临无地，创名峿台，伸颈舒啸。坡诗：“石磴萦洄入杳冥” ，兴与此同。当时云力不能筑高台，岂知惟不筑，至今与天地并存乎？颜元祠堂　，即𤁻郎宅址。宋绍兴二十一年，永守许尹属县令刘獬、李和刚先后修建。今废。康熙庚申冬，知县王改建浯溪寺侧有碑。

三绝堂　在湘江石岩之间。宋皇祐六年，县令平乐齐术美元次山颂、颜鲁公书，暨摩崖石，称“三绝” ，作堂以护其文，并复东西峰两亭。落成，觞寮采，推官孙适有记。

瑞梦堂　在县北郊梅庄。明浙江王华赴邑甯良聘为子讲学。成化乙未年，读书其中，感梦果应。后二十六年，作《瑞梦记》，载碑竖于梅庄，改书屋为瑞梦堂。今碑与堂并毁。

冰玉堂　在县西瑞芝山。明陈灏读书结社于此。灏即尚书之长孙，所交多贤士，如申翀、管应笙皆会文其社，庚午、癸酉先后得解去。

文昌塔　在城东绿江三里。明万历间，邓球募造。庚辰巡按新淦朱琏出金买地，檄县缔构，先锡名以“文昌。” 越四年，招安庆匠陈万明至，始成。巡抚刘继文作《文昌塔记》，提学管大勋作《文昌书院记》。按：塔建于邑境巽离方，潇湘二水西来，江水南向，绕祁下关，而东之危石突起一阜，塔耸其上，双流一砥，为一邑之风气。《考》：“建塔时，邑陈楚石任臬司，嗣后起方伯，晋中丞，屡官至大司徒、总漕，跻身膴仕，与塔俱崇者二十馀年。讵恩荫朝鼎年少，误信形家言，倡众毁之。邯郸令邓云台弟云登力争之，不得。塔毁未三年，而太宰告休。” 邑太学卢鼎吉识塔毁年月日时，与岷郡禋鉒生年月日时相符。自武冈移封来祁，与陈荫君极为冰炭。荫君家散，由此岳王飞轮，裴公合尖，请参看之。

拙园　在尚书里，太宰陈楚石归休处。

息园　在预备仓前。明刑部员外郎陈朝檙构。状元朱之蕃题额邵陵车以遵《吊陈楚石》诗：“青衫白面谒尚书，学《易》园中纳履初。不及南州徐孺子，总无炙絮与生刍。”

雷坛　在县治西七里。崖高数十尺，洞容数百人。洞南有石门。又南数十步，石崖通窍，泉涌其下，刻曰“雷泽。” 暑月寒气逼人，修篁怪石，清绝可爱。昔李洞阳建观于此。

白鹤观钟　在白鹤观

东安县

诸葛冈　，世传孔明屯兵处，至今垒迹尚存。孝子潭　宋李文珍为母疾求鱼，祷潭，获双鲤，遂呼为“孝子潭。”

《兵书匣　》在沉香崖下，匣在危石上。相传有好事者登其巅，发而观之，但枯骨在匣中耳。“沉香潭　” 在渌埠渡下，旧有沉香于崖壁之上。

不知何时失去

町田废学　在县西三十里。宋、元时有学废。《五峰石刻　》在县西北高山寺右，突出五峰，宋、元、明刻犹存。

湖口亭　在湖口岭，去县东二十五里。

“通津” 亭　在渌埠渡。知县沈孟仪建。

兄弟百岁亭　在县东，为罗政、罗旺立，今废。迎恩亭　在诸葛岭下，今废。

百岁亭　县南，为博宏立，今废。

祇侯亭　在城北三里

乐丰亭　在南门外

《改路建桥碑》亭　在登云桥下。

翠微轩　在诸葛岭下

观澜亭　在城南。以上皆知县朱应辰建。月江楼　在南关外。知县李廷梁建，今废。马迹潭　在县东北二十五里江埠石上有马蹄迹，故名。

大鱼潭　在麻塘岭前。深可数丈，时有神蛟出没。

阴陂石塔　在县东北三里许。唐帽、象鼻对峙之间，正当水口。宋嘉定十三年，知县魏霖率民周俊民募建，岁久攲倾。说者谓就近地建一高塔，以为“文笔” 云。

南薰亭　在县前，今废。

镇北楼　在县东。楼将圮，县令李逢时重修，有记。

《示我轩　》明邑令朱应辰记。

跂石潭　按《通志》：在县城东象鼻山下。石嵒峭立，潭水泓深，水底有洞不测。

道州

营道城　在州西四十里营山下小坪，唐武德四年置，明年改南营州。贞观八年，改为道州。天宝元年，改为江华郡，城遂废。

营道县古城　在营阳乡，地名“大汉” ，久废。贡院　在州东北状元坊内。宋嘉熙元年，场开凡一千七百四十五人，登名者一十九人。鼓角楼　即州之头门也，明嘉靖间建，明末圮。

皇清康熙五年复建，极其壮丽。

寇公楼　在州治西。公贬道州司马，既去，人为之建楼。

状元楼　在西门外学之右，今废。

潇湘楼　宋州守张爟名，以潇湘台在潇湘驿之前，后改作“中司” ，前城上敌楼，今废。

西楼　旧名“闻韶” ，在西门龙眼塘，今废。

太史阁　宋太守方信儒记。以太史公南游窥九疑，曾至其处，故名。

用拙堂　上有《濂溪拙赋碑》，今废。

漫斋　“在拙堂后” ，今废。

“窊樽” 亭　在“窊樽石” ，今废。

粲粲亭　取“粲粲元道州” 之意。

欣欣亭　取白乐天“老者幼者何欣欣” 之意。振振亭　取柳子厚《文宣王碑》“振振薛公” 之意。肃肃亭　取杜甫《饯裴道州》“肃肃秩初筵” 之意。右四亭俱在州治后浴星池名存实泯。淳祐间，郡守陶叹先贤遗迹隐晦，乃重立四亭，各以旧名扁之，今亦废，同知廨后空地是也。

款乃亭　元结有诗，今废。

五如亭　在五如石前。今废。

白云亭　在南山。元结有诗，今废。

石鱼湖亭　今废

潓阳亭　唐元结建，今废。

三元亭　在教场西北，旧为兵官廨。冯京侍父任兵官日，读书其中，故名。前山突兀曰“斌山御碑亭　。” 宋理宗书“濂溪书院” 六大字，在濂溪书院前。

味道亭　有《太极图碑》一通，今为“光霁亭” ，在书院左，今废。

《有本》亭　在濂溪故居，今废。

风月亭　“在有本亭东” ，今废。

濯缨亭　“在故居西” ，今废。

太极亭　在书院后西，今废。

爱莲亭　在书院后东，今废。

观澜亭　在水南江岸，今废。

清风亭　在州北五里熊庄简公墓西，今废。“韫玉亭　” 在含晖洞左，今废。

息骖亭　在木垒铺，明知州韩子祁题，今废。待旦亭　在麻滩驿，今废。

“瞻德” 亭　在射圃，今废。

登仙亭　在下津门外。宋太守方信儒建，为解舟祖饯地，今废。

平易堂　“在州治内” ，久废。

宅生堂　在州治西，宋郡守徐祀建。

月岩亭　在月岩内，久废。

宁远县

冷道故城　，在县东南五十里。

舂陵城　，在县北五十里舂陵乡。汉长沙定王子买封于此。晋以后为舂陵县。隋省入营道。大历县城　，在舂陵城北五十里。

荡寇将军垒　，在县东六十里。南齐李道辨为开拓南蛮大使，筑垒于此。

舜祠　，在舜峰下玉琯岩前，秦汉祀舜之处。“舜宫　” ，在大阳溪中，三代时祀舜之处。

《修真》四坛　，在麓床三级之上。第一坛有茜草，长丈馀，如虎须，古人炼丹，铛釜犹存。第二坛有清池东流，并南齐永明中所铸铁磬十三枚。第三坛有石床筀竹圆大者，几二尺。第四坛有石盆，水出不竭，好事者挹之辄盈。

炼丹观　在箫韶、杞林二峰间。中有石臼一，松穿臼而生，枝柯拳曲，如伏龙状。

“状元” 楼　在儒学内。

喜雨亭　在县东

“仙梯” 亭　在九疑山紫虚洞。

“舜鼎　” ，旧在舜陵，大可函牛百人，方可移置，其形圆足峙，今失所在。

神鼎　有二：一在县西五里神湾潭，一在神锅寨下江潭中，大可受五十石，觅鱼者常往来其耳中，盖前人投之江潭，以镇水口。压蛟龙者。“安期瓮　” ，仙人郑安期修道路中，每行携瓮自随，重六百斤。今在麓床山。

何侯宅　在玉琯岩前。侯得道，拔宅飞升，不知所之，惟丹灶存焉。三十六台　在九疑山，唐时所筑，今存其四。御书楼　在九疑永福寺，宋绍兴乙亥建，以历朝所赐御书藏于上，故名。今遗址尚存。

读书堂　在九疑高士岩侧。宋监簿刘子澄建，聚徒讲学于其上。今废。

莲花台　，在九疑之麓床，石乳所结，花瓣宛然。大历故城　在舂陵城北十五里，今分属新田。石函　在杞林峰下，昔周义生访此，曾得《仙经》。麓床三级　在箫韶峰，宋乾道间，汪、秦二人修炼于此。第一级有石，长一尺六寸，人迹髣髴；二级有石鉴，寒光清莹；三级有巨石，号迷术石龟。铁臼　在麓床山上，乃古仙遗物，丹釜犹存。“石藏　在九疑，紫霞洞中第一渡。”

铁磬　，在九疑第一麓床，齐永明中所铸，其文曰“齐永明十四年造。”

玉琯十二枝　，在何侯石室。汉零陵郡文学奚璟游九疑石室，得玉琯十二，献于朝。

《石盆　》有二，一在白马岩，一在“麓床间。”

《状元》二楼　在北门外《乐椿夫》门首。

齐云阁　，在永福寺后。由彻堂凡三转四十二级，以抵阁上。今废。

“华严阁　” 与“齐云阁” 相峙，势甚奇伟，今废。太极阁　在会濂书院内。

执中阁　万历三年，靖守蔡光鼎建。

迎宾台　在淹口五指山下。其山高耸平正，上有台，今废。

弥陀台　在永福寺后

观音台　在永福寺

桃花台　，在桃花洞鲁女观前。耸峻可以远眺。“三贤堂　” ，靖守蔡光建，以祀濂溪、明道、伊川。彻堂　，在永福寺法堂之后，有记。

碧虚亭　在九疑碧虚池上，今废。

观莲亭　万历二年，靖守蔡光建。

永明县

旧县城　在今县南

水云亭　在县东南三里。

兰谷亭　，去县十五里。

《放生亭　》在东林寺前。

永明镇故址　在白塔山。熙宁间，废县为镇，迁此。上有“宝塔” ，塔题“昔贤” 姓名犹存。

旧邑城故址　，在江南，高一丈三尺，周一里馀。谢沭县故址　，在下墟，有城隍祠，规制犹存。顾尚书书院　在夏曾墟，通判零陵蒋谨修宝胜寺，有《顾氏书院碑记》，可考也。

尉司教场　在巡检寨

《凤翼亭　》在青莲庵之西。

“月波亭　” 在县西三十里，久已颓废，古今诗刻尚存。

真庆阁　“在县治西百步许。”

江华县

冯乘城　，在县西南三十里富川县界。

池洞城　，在县东北，水路二百二十里。

《寒亭　》，在煖谷之侧。

“思来” 亭　在阳华岩。

清音亭　在江南

卧云亭　今废

清胜亭　在寒泉之上

新田县

大历故城　，在县城北十五里。